title: Real Zaragoza
text: O Real Zaragoza ye un club de fútbol aragonés, d'a ciudat de Zaragoza. Estió establito en 1932 y actualment chuga en a Segunda división espanyola de fútbol.
  
  Historia
  
  Antecedents 
  
  En 1903, a tamas d'o esconoiximiento cheneral d'a sociedat sobre o fútbol, naixe o primer equipo local, o Zaragoza Fútbol Club, a on a lo prencipio se impartiban as nocions alazetals d'iste esporte ta mirar de reunir prous chugadors ta formar l'equipo. Manimenos, a versión moderna de l'equipo estió establita en 1921 por un grupo de estudiants de Medicina y recibe un nombre diferent, Zaragoza CD, anque ye conoixito con a embotada d'os "tomates" por o suyo uniforme royo. Entre 1924 y 1925 l'equipo se fusiona con os equipos menors Fuenclara y Stadium, alquirindo mayor fuerza aintro d'o fútbol local y tamién trestallando-lo ya que existiba antimás unatro equipo en a ciudat lIberia SC.
  
  L'''Iberia SC naixe tamién en os primers anyos d'o sieglo XX y se torna en l'equipo dominador d'o fútbol local por a suya estructura, ya que atrayeba gran cantidat de publico a los partitos y premitiba a participación d'o sector popular en as suyas filas. En os suyos primers anyos tenió dos oportunidatz de puyar t'a primera división espanyola, anque a la fin no lo consiguió. A iste equipo le metioron a embotada d'os "vriespas".
  
   Fundación 
  
  O club estió establito lo 18 de marzo de 1932, con o nombre de Zaragoza Foot-ball Club, dimpués d'a desaparición d'o Iberia SC y o Zaragoza CD como conseqüencia d'os suyos problemas economicos, cuan deciden fusionarse per formar aquesto. D'ista traza se respondeba a la demanda d'un gran club por parti d'a Federación Aragonesa de Fútbol. Con a fusión s'hereda la sección de natación que teneba l'Iberia, per lo que se creya tamién la sección de natación d'o Zaragoza Club de Futbol que se zarró con o comienzo d'a Guerra Cívil espanyola en 1936 y ya no tornó a restablir-se, tamién s'hereda a sección d'atletismo d'o Real Zaragoza pero no se formaliza dica 1934. En a temporada 39-40, dimpués d'a Guerra Civil, o Real Zaragoza chugó por primera vegata en Primera división. Estió en ixa decada quan o Real Zaragoza reunió a suya primera cheneración destacata de chugadors, a conoixita como "Los Alifantes". Se diz que a embotada d'Alifantes apareixió mientres un partito en Barcelona contra o CE Júpiter, quan o Real Zaragoza ganaba por 0-3 un periodista aragonés sintió que un aficionato local deciba -"ye imposible de meter-les un gol, son como Alifantes"-, debito segurament a la gran altaria d'os chugadors aragoneses, bells quantos d'ellos por dencima de 1'90. En l'anyo 2007 se celebró lo 75 cabo d'anyo d'o naiximiento d'o club.
  
   Decada d'os 40 y os 50 
  En as dos siguients decadas, os 40 (conoixita como A epoca negra) y os 50 (caracterizata por l'equipo dito "Los millonarios") o Real Zaragoza dondió por o Campionato de Liga puyando y baxando de contino entre primera y segunda división.
  En a decada de 1940-50, l'equipo vive a suya pior etapa. En primeras desciende t'a Segunda División dimpués de dos anyos en Primera. Anque tornó t'a primera categoría en un anyo, baixó unatra vegata y dica l'anyo 1951 no tornaría a Primera (o mesmo anyo en o que adotó l'adchectivo "Real" (reyal) en o suyo nombre) baixando mesmo t'a Tercera División en 1947. A la fin d'os 40 y prencipios d'os 50 marcarba la epoca de "Los Millonarios", por a gran cantidat de diners que o president Julián Abril invirtió en os chugadors, pero bellas tensions en a plantilla facioron que ista epoca rematase con a tornata t'a Segunda División en l'anyo 1953.
  
   Decada d'os 60 
  Ye en a decada d'os 60 quan o club vive os suyos millors anyos con o mitico equipo d'"Os Magnificos", debantera formada por Canario, Santos, Marcelino, Villa y Lapetra, que  levoron l'equipo ta quatro finals de Copa d'Espanya, (en 1963, 1964, 1965 y 1966) d'as que ganoron dos (1964 contra l'Atlético de Madrid 1-2 con gols de Lapetra y Villa; y 1966 frent a l'Athletic de Bilbao con gols de Villa y Lapetra de nuevas), ta dos finals d'a Copa de Ferias (1964 y 1966) d'a que ganoron a primera contra o Valencia CF con gols de Villa y Marcelino, y una semifinal d'a Recopa de Europa (1965, estando redotatos por o West Ham Utd anglés).
  
   Decada d'os 70 
  En a decada d'os 70 y d'a man de José Ángel Zalba, unatro equipo marcó una epoca en o Club: "Os Zaraguayos", clamatos asinas en honor a la colla de chugadors uruguayos y paraguayos que feban parti d'ixe equipo; "Cacho" Blanco, Soto, "Lobo" Diarte, Ocampos y "Nino" Arrua, que estió nombrato o millor chugador d'America y yera lo líder de l'equipo. Anque o suyo chuego les fació famosos, de man d'o entrenador Luis Cid Carriega, no consiguioron garra títol, estando un sozcampionato de copa en 1976 o suyo millor momento. Ta par d'alavez s'obtenioron os millors resultatos en a Primera división espanyola, tercers en l'anyada 1973/74 y segundos en a 1974/75, (encara se remera o 6-1 contra o Real Madrid, en dita temporada). Ista racha remató con o descenso de l'equipo en 1976/77, puyando ta Primera unatra vegata en l'anyada siguient.
  
   Decada d'os 80 
  En a decada d'os 80 a trachectoria esportiva estió prou regular, estando los unicos trunfos destacables a Copa de 1986, ganata a lo FC Barcelona y a semifinal d'a Recopa d'Europa en 1987, a on estioron eliminatos por l'Ajax d'Amsterdam. En 1988 deixó a presidencia d'o club Miguel Beltran y José Ángel Zalba se tornó unatra vegata en president.
  
   Decada d'os 90 
  thumb|190px|right|José Ángel Zalba, l'hombre que ha presidito más anyos a lo Real Zaragoza.
  
  En 1991 y baixo a presidencia de José Ángel Zalba prencipia a entrenar por primera vegata Víctor Fernández como entrenador de primera division, en 1992 o club ha de tornar-se en Sociedat Anonima, y ye en ixe inte quan remata a presidencia de José Ángel Zalba y Alfonso Soláns pai merca a mayor parti d'as accions d'o club. Con un choven Víctor Fernández como entrenador en a temporada 1991/1992 l'equipo se clasifica t'a UEFA y prencipia asinas una etapa de exitos: en 1993 se plega en a setena final de Copa, que remata con una redota debant d'o Real Madrid; en 1994 se gana a copa a lo Celta de Vigo en os tiros de penaltis y quedando tercers en a Liga.
  
  Manimenos ye o 10 de mayo de 1995 quan o Zaragoza obtiene o suyo mayor trunfo: en o Parque d'os Prencipes de París gana a l'Arsenal FC por 2 a 1, proclamando-se campión d'a Recopa d'Europa de 1995. Ista victoria estió encara más important porque o 2-1 definitivo s'aconsiguió faltando 10 segundos t'a fin d'o partito con un gol de Nayim dende metat d'o campo, a más de 60 metros d'a puerta. Iste equipo estió clamato a "Quinta de París" y l'once titular yera formato por: Cedrún, Belsué, Cáceres, Aguado, Solana, Nayim, Poyet, Aragón, Higuera, Esnáider y Pardeza. A l'anyo siguient chugó a Supercopa d'Europa pero la perdió contra l'Ajax d'Amsterdam.
  
  En 1996 Alfonso Soláns fillo se convirtió en president d'a entidat, prencipiando una epoca de piors resultatos economicos y esportivos, sacato un buen puesto en a Liga en l'anyada 1999/2000.
  
   Anyos 2000 
  En ista epoca l'equipo chuga tres finals de Copa: en 2001, que ganará a lo Celta de Vigo por 1-3, en 2004, quan vence a lo Real Madrid por 3-2 y en 2006 que pierde con o RCD Espanyol por 4-1. Tanimientres, en a temporada 2001/02 baixa t'a Segunda División tornando t'a primera categoría a temporada siguient. En la temporada 2004/05 se gana la Supercopa d'Espanya a lo Valencia CF, dimpués de perder por 0-1 en La Romareda y ganar en Mestalla por 1-3.
  
  En l'anyada 2006/07 o club cambea de propietario, estando agora l'empresario Agapito Iglesias o maximo accionista y Eduardo Bandrés o nuevo president, tornando Víctor Fernández ta lo banquet.
  En a primera temporada d'o nuevo president, o club consigue a clasificación ta chugar a Copa d'a UEFA habendo quedato en a seisena posición en o Campionato espanyol de Liga.
  
  O Real Zaragoza ficha en a primera temporada d'Agapito Iglesias y Eduardo Bandrés a seis chugadors: Aimar, Diogo, Sergio Fernández, Piqué, D'Alessandro y Juanfran. Tamién se produce un cambeo en a estructura administrativa d'o club destacando a baixa de Jerónimo Suárez como director cheneral y l'alta de Manuel de Miguel como director de comunicación.
  
  En a temporada 2007-2008 o Real Zaragoza incorpora de verano a ueito chugadors: López Vallejo, Ayala, Pavón, Matuzalem, Gabi, Paredes, Oliveira y Luccin.
  
   75 anyos d'historia 
  O club cumple en 2007 os 75 anyos d'historia, y o club organizó diversos actos ta celebrar-lo. En a parti esportiva, antimás d'a gran anyada que tenió l'equipo, o 18 de marzo de 2007 se celebró una fiesta en La Romareda con un partito homenache entre o Real Zaragoza y l'Atlético de Madrid.
  
   Estadio 
  O estadio de la Romareda s'inaguró con un partito entre o Real Zaragoza y l'Osasuna o 8 de setiembre de 1957, estando president d'o club manyo Cesáreo Alierta. Ganoron os locals 4-3 con gols de Vila (o primer gol en La Romareda), Wilson, Murillo y Vila por segunda vegada y Areta, Gabino y Glaría t'os foranos.
  
  O campo tenió quantos apanyos entre 1977, quan se construyoron os nuevos escalerons cubiertos de Norte y Sur y en 1982 quan se construyoron as cubiertas de cheneral posato debito a que o estadio iba a estar seu d'o Mundial d'Espanya '82. As zagueras obras se facioron en 1994 ta adequar-lo t'a normativa d'a UEFA que obliga a que bi haiga posientos en todas as localidatz.
  
   Plantilla 2022/23 
  Ta plantillas d'anyos anteriors se veiga Lista de plantillas d'o Real Zaragoza
  
  Como desichen as normas d'a LFP, os chugadors d'a primera plantilla han de levar os dorsals de l'1 a o 25, entre que d'o 25 enta debant serán chugadors de l'equipo filial. Asinas, os chugadors con dorsals superiors a o 25 son, a toz os efectos, chugadors d'o Deportivo Aragón y como tals, podrán compachinar partius con o primer y segundo equipo. 
  A lista encluye nomás a nacionalidat prencipal de cada chugador. Beluns d'os chugadors no europeus tienen doble nacionalidat de bell país d'a Unión Europea: 
   Cristian Álvarez tiene pasaporte archentino y espanyol.
   Giuliano Simeone tiene pasaporte archentino y espanyol.
   Valentín Vada tiene pasaporte archentino y italiano.
   Jairo Quinteros tiene pasaporte boliviano y espanyol.Equipo tecnico:Entrenador:  Juan Carlos Carcedo (dica o 6 de noviembre) Fran EscribáSegundo entrenador:  Sebastián Corona (dica o 6 de noviembre) David Generelo Javi SuárezEntrenador de porteros:   Mikel Insausti.Preparadors fisicos:   Julen Masach.Analista técnico:   Álex Sosa.
  
   Chugadors famosos 
  
   Entrenadors 
  Se veiga l'articlo: Lista d'entrenadors d'o Real Zaragoza
  
   Entrenadors celebres 
  <center>
  {| border=1 cellpadding="2" cellspacing="0" style="background: #f9f9f9; border: 1px #aaa solid; border-collapse: collapse; font-size: 90%; text-align: center;"
  |-align=center bgcolor=yellow style="color:blue;"
  !width=150px|Luis Belló
  !width=120px|Ferdinand Daučík
  !width=150px|Luis Costa
  !width=150px|Víctor Fernández
  !width=150px|Víctor Muñoz
  |-
  |  1 Copa d'o Rei  (1963/64)   1 Copa de Ferias  (1963/64)
  |  1 Copa d'o Rei (1965/66)
  |   2 Copas d'o Rei (1985/86 y 2000/01)
  |  1 Copa d'o Rei  (1993/94)    1 Recopa d'Europa  (1994/95)
  |  1 Copa d'o Rei  (2003/04)   1 Supercopa d'Espanya (2004)
  |}
  </center>
  
  Deportivo Aragón 
  Articlo prencipal: Deportivo Aragón.
  
  O Deportivo Aragón, ye l'equipo filial d'o club. Estió establito en 1958 y chuga actualment en Tercera División (Grupo XVII).
  
  Secciones d'atros esportes 
   Con a fusión s'hereda la sección de natación que teneba l'Iberia, per lo que se creya tamién la sección de natación d'o Zaragoza Club de Futbol que se zarró con o comienzo d'a Guerra Cívil espanyola en 1936 y ya no tornó a restablir-se.
   Tamén s'hereda a sección d'atletismo pero no se formalizó dica l'anyo 1934 y que desapareixió en zaguerias d'a decada de 1990 siendo president d'o club Alfonso Solans.
   Tamién existió una sección de baloncesto masculín que arribó a partecipar en a primera división de baloncesto d'Espanya en a temporata 1960-61, siendo l'11eno claseficato.
   Durante quatre anyadas dende 1966 dica 1970 tamién bi habió sección de baloncesto femenín partecipando en Primera División en 1966 y as atras en segunda dica a suya desaparición.
   Tamién tenió sección de hockey sobre patins encara que se conoixe muito poco sobre la suya actividat. Si ye seguro que disputó la fase de ascenso a la Liga Nacional, per lo que ye probable que disputase quantas temporadas en a Segunda División en os 1940 u 1950.
  
  Himno 
  Se veiga l'articlo prencipal sobre l'himno d'o Real Zaragoza
  A musica y a letra son de Juan Ignacio Notario Romeo:
  
  Temporadas 
  
   Como Real Zaragoza Club Deportivo:
  
   Como Real Zaragoza, S. A. D. :
  
  Datos d'o club 
   Temporadas en Primera División: 58.
   Temporadas en Segunda División: 18.
   Temporadas en Tercera División: 4.
   Participacions en a Copa d'o Rei: 75.
   Enguerada en Primera División: temporada 1939/40.
   Enguerada en a Copa d'o Rei: temporada 1932/33.
   Millor posición en a liga (en Primera División): 2º (temporada 1974/75).
   Pior posición en a liga (en Primera División): 20eno (temporadas 2001/02 y 2012/13).
   Más partidos disputados: Violeta (473), Aguado (465), González (382).
   Más menutos: Aguado (41.925), Violeta (40.689), González (34.149).
   Más gols: Marcelino (119), Murillo (107), Santos (94).
   Más gols nomás en una temporada: Ewerthon (28) en Segunda división (temporada 2008/09), Seminario (25) en Primera división (temporada 1961/62).
   Estranchero con más partidos disputados: Poyet (284).
   Espulsado más vegadas: Aguado (21), Cuartero (9).
   Mayor goleyada consiguida (en Primera división):
   En casa: Real Zaragoza 8-1 RCD Espanyol (temporada 1978/79).
   Difuera: Elche CF 2-7 Real Zaragoza (temporada 1960/61).
   Mayor goleyada encaxada (en Primera división):
   En casa: Real Zaragoza 0-6 Real Madrid (temporada 2011/12).
   Difuera: Athletic Club 10-1 Real Zaragoza (temporada 1951/52).
  Participacions en competicions europeas:
   Recopa: 5 (1964/65, 1966/67, 1986/87, 1994/95 (Campión), y 1995/96).
   Copa d'a UEFA (incluyendo Copa de Ferias): 13.
   Copa de Ferias: 5 (1962/63, 1963/64 (Campión), 1965/66, 1967/68 y 1968/69).
   Copa d'a UEFA: 8 (1974/75, 1975/76, 1989/90, 1992/93, 2000/01, 2001/02, 2004/05 y 2007/08).
   Supercopa d'Europa: 1 (1995).
  
  Palmarés
  
  Títols internacionals 
   Campión d'a Recopa d'Europa (1): 1994/95.
   Campión d'a Copa de Ferias (1): 1963/64.
   Sozcampión d'a Copa de Ferias (1): 1965/66.
   Sozcampión d'a Supercopa d'Europa (1): 1995.
  
  Títols nacionals de primer ran 
   Campión d'a Copa d'o Rei (6): 1963/64, 1965/66, 1985/86, 1993/94, 2000/01 y 2003/04.
   Campión d'a Supercopa d'Espanya (1): 2004.
   Sozcampión d'a Primera división espanyola (1): 1974/75.
   Sozcampión d'a Copa d'o Rei (5): 1962-63, 1964-65, 1975-76, 1992-93 y 2005-06.
   Sozcampión d'a Supercopa d'Espanya (2): 1994 y 2001.
  
  Atros títols nacionals 
   Campión d'a Segunda división espanyola (1): 1977/78.
   Campión d'a Tercera división espanyola (2): 1932/33 y 1933/34.
   Campión d'o Campionato d'Espanya d'Aficionatos (1): 1941.
   Sozcampión d'a Segunda división espanyola (5): 1935/36, 1941/42, 1950/51, 2002/03 y 2008/09.
   Sozcampión d'a Tercera división espanyola (1): 1948/49.
   Sozcampión d'o Campionato d'Espanya d'Aficionatos (1): 1936.
  
  Torneus regionals 
   Campión d'o Campionato Mancomunado Navarra-Guipuzcoa-Aragón (1): 1940.
   Sozcampión d'o Campionato Mancomunado Castiella-Aragón (1): 1936.
  
  Torneus amistosos 
   Trofeu Emma Cuervo (1): 1959.
   Trofeu Ramón de Carranza (1): 1965.
   Trofeu Ciudat de Zaragoza (26): 1974, 1975, 1976, 1978, 1979, 1981, 1983, 1986, 1987, 1989, 1991, 1992, 1994, 1995, 1996, 1999, 2000,  2001, 2002, 2003, 2005, 2006, 2007, 2011, 2012 y 2013.
   Trofeu Ciudat de Barcelona (1): 1980.
   Trofeu Ciudat de Valladolit (2): 1986 y 1989.
   Trofeu Festa d'Elx (1): 1990.
   Trofeu Cervantes (1): 1991.
   Trofeu Colombino (1): 1994.
   Torneu Città di Rieti (1): 1998.
   Trofeu Caja Duero (3): 2006, 2009 y 2010.
   Trofeu Concepción Arenal (1): 2008.
   Trofeu del Día del Blusa y de la Neska (1): 2010.
   Trofeu Ciudat de Teruel (1): 2010.
   Trofeu Ciudat de Vigo (1): 2010.
   Trofeu Ciutat de Tarragona (2): 2013, 2016.
   Trofeu Virgen Blanca (1): 2016.
  
  Referencias
  
  Vinclos externos 
  Pachinas oficials:
   www.realzaragoza.com, pachina web oficial d'o club.
   www.twitter.com/realzaragoza, twitter oficial d'o club.
   www.facebook.com/RealZaragozaOficial, facebook oficial d'o club.
  
  Pachinas no oficials:
   www.realzaragozapedia.es, wiki no oficial d'o Real Zaragoza.
   www.aupazaragoza.com, pachina no oficial d'o club.
   www.nuestrozaragoza.com, pachina no oficial d'o club.
   www.pasionzaragocista.com, pachina no oficial d'o club.
   www.realzaragozafans.com, pachina no oficial d'o club.
   www.blanquillos.org, pachina NO oficial d'o club.
   www.lafutbolteca.com/real-zaragoza-s-a-d, Datos y historia en La Futbolteca.com.